CELEX: 32008R1290
Language: hu
Date: 2008-12-18 00:00:00
Title: A Bizottság 1290/2008/EK rendelete ( 2008. december 18.) a Lactobacillus rhamnosust (CNCM-I-3698) és Lactobacillus farciminist (CNCM-I-3699) tartalmazó készítmény (Sorbiflore) takarmányadalékként való engedélyezéséről (EGT-vonatkozású szöveg)

19.12.2008   
            
            
               HU
            
            
               Az Európai Unió Hivatalos Lapja
            
            
               L 340/20
            
         
      A BIZOTTSÁG 1290/2008/EK RENDELETE
   
   (2008. december 18.)
   a Lactobacillus rhamnosust (CNCM-I-3698) és Lactobacillus farciminist (CNCM-I-3699) tartalmazó készítmény (Sorbiflore) takarmányadalékként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban engedély iránti kérelmet nyújtottak be a mellékletben szereplő készítményre vonatkozóan. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékok” kategóriába sorolandó Lactobacillus rhamnosust (CNCM-I-3698) és Lactobacillus farciminist (CNCM-I-3699) tartalmazó készítmény (Sorbiflore) malacok takarmányadalékaként való új felhasználásának engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóságnak (a továbbiakban: a Hatóság) a gyártó által rendelkezésre bocsátott adatok alapján elkészült 2008. július 15-i véleménye (2) szerint a Lactobacillus rhamnosust (CNCM-I-3698) és Lactobacillus farciminist (CNCM-I-3699) tartalmazó készítmény (Sorbiflore) nincs káros hatással az állatok és az emberek egészségére vagy a környezetre, és hatásosan javítja a súlygyarapodást. A Hatóság továbbá arra a következtetésre jutott, hogy a készítmény potenciálisan légúti túlérzékenységet okozhat. A hatóság nem véli úgy, hogy a forgalomba hozatalt követően különleges figyelemmel kísérési követelményekre lenne szükség. Emellett a takarmányban lévő takarmányadalék analitikai módszeréről szóló, az 1831/2003/EK rendelettel létrehozott közösségi referencialaboratórium által benyújtott jelentést is ellenőrizte.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékok” kategóriába és az „állattenyésztésben alkalmazott egyéb adalékok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. december 18-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  Az Európai Bizottság kérésére a takarmányban használt adalékokkal és termékekkel vagy anyagokkal foglalkozó tudományos testületnek a malacok takarmányában adalékként használt Sorbiflore nevű termék, egy Lactobacillus rhamnosust és Lactobacillus farciminist tartalmazó készítmény, biztonságosságáról és hatékonyságáról szóló véleménye. The EFSA Journal (2008), 771., 1–13. o.
   
      MELLÉKLET
      
         
                     Az adalék azonosítószáma
                  
                  
                     Az engedély jogosultjának neve
                  
                  
                     Adalékanyag
                     (kereskedelmi név)
                  
                  
                     Összetétel, kémiai képlet, leírás, analitikai módszer
                  
                  
                     Állatfaj vagy -kategória
                  
                  
                     Felső korhatár
                  
                  
                     Minimális tartalom
                  
                  
                     Maximális tartalom
                  
                  
                     További rendelkezések
                  
                  
                     Az engedély lejárta
                  
               
                     FU/kg 12 %-os nedvességtartalmú teljes értékű takarmányban
                  
               
                     Kategória: állattenyésztésben alkalmazott adalékok. Funkcionális csoport: Állattenyésztésben alkalmazott egyéb adalékok (súlygyarapodás javítására szolgáló)
                  
               
                     „4d2
                  
                  
                     Sorbial SAS
                  
                  
                     
                        Lactobacillus rhamnosus CNCM-I-3698 és Lactobacillus farciminis CNCM-I-3699 (Sorbiflore)
                  
                  
                     Az adalék összetétele:
                     
                        Lactobacillus rhamnosust CNCM-I-3698 és Lactobacillus farciminist CNCM-I-3699 tartalmazó készítmény, legalább 1 × 108 FU (1)/g koncentrációval
                     (1:1 arány)
                     A hatóanyag jellemzése:
                     Mikrobiális biomassza és a Lactobacillus rhamnosus CNCM-I-3698 tejerjesztési táptalaja és Lactobacillus farciminis CNCM-I-3699
                     Analitikai módszer (2):
                     Direkt epifluoreszcenciás szűrési technika (DEFT), amelyben megfelelő színezőanyaggal megfestik a metabolikusan aktív sejteket, és ezek adják a fluoreszcens egységet (FU)
                  
                  
                     Malacok
                  
                  
                     —
                  
                  
                     5 × 108
                     
                  
                  
                     9 × 108
                     
                  
                  
                     
                                 1.
                              
                              
                                 Az adalékanyag és az előkeverékek használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                              
                           
                                 2.
                              
                              
                                 Ajánlott adagolás a teljes értékű takarmányban kilogrammonként: 5 g.
                              
                           
                                 3.
                              
                              
                                 Biztonsági okokból használatkor védőmaszk, védőszemüveg és kesztyű viselése kötelező.
                              
                           
                  
                     2019.1.8.
                  
               
      
         (1)  FU: fluoreszcens egység.
      
         (2)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives”